Jelasin soal Kedatuan Sriwijaya  dalam bahasa banjar dong

Sriwijaya (atawa disambat jua Śrīvijaya; ; ; ) adalah salah satu kadatuan bahari nang suah badiri di pulau Sumatra wan banyak mambari ujak di Asia Tunggara (hususnya cakupan Nusantara) lawan dairah kakuasaan badasarakan pata mambantang matan Sumatra, Kapulauan Riau, Bangka Belitung, Singapura, Samananjung Malaya (bangaran lain jua: Samananjung Kra), Thailand, Kamboja, Vietnam Selatan, Kalimantan, Jawa Barat, wan Jawa Tangah. Dalam basa Sanskerta, sri bamakna "bacahaya" atawa "gamilang", wan wijaya bamakna "kamanangan" atawa "kajayaan", maka ngaran Sriwijaya bamakna "kamanangan nang gilang-gemilang". Kaandakan indung banua Sriwijaya parak lawan Kuta Palembang, pasnya di higa Sungai Musi. Sriwijaya tadiri matan sajumlah palabuhan nang saling bahubungan di intangan Salat Malaka.

Bukti awal pasal kaandakan kadatuan ngini baasal matan abat ka-7; saikung pandita Tiongkok matan Dinasti Tang, I Tsing, manulis lamun inya mailangi Sriwijaya tahun 671 wan bagana salawas 6 bulan. Imbahnya prasasti nang panuhanya pasal Sriwijaya baandak jua wayah abat ka-7, yaitu prasasti Kedukan Bukit di Palembang, bertarikh 682.

Kaunduran ujak Sriwijaya tahadap dairah bawahannya mula manyusut marga babarapa paparangan di antaranya tahun 1025 sarangan Rajendra Chola I matan Koromandel, imbahnya tahun 1183 kakuasaan Sriwijaya di bawah kandali kadatuan Dharmasraya.

Imbah karuntuhannya, kadatuan ngini kada diingat lagi wan kaandakannya hanyar dikatahui pulang imbah pancungulan (publikasi) tahun 1918 matan sajarawan Parancis George Cœdès dari École française d'Extrême-Orient.